Trei românce au bătut un bărbat de origini tunisiene într-o cafenea din centrul Italiei.

Femeile se întorceau de la o nuntă și s-au oprit pentru a merge la toaletă. Conform reconstituirii făcute de Carabinieri și relatate de presa din Italia, bărbatul ar fi forțat ușa băii în care se aflau femeile și ar fi încercat să o sărute pe una dintre ele.

Așa a început scandalul între femei și bărbatul tunisian care a avut nevoie de îngrijiri medicale după ce s-a ales cu nasul spart și cu buza tăiată.

Ancheta carabinierilor privind faptele petrecute este în plină desfășurare pentru a se stabili exact cum s-au petrecut faptele, până în acest moment bărbatul este acuzat de violență sexuală iar femeile de provocare de leziuni în dauna cetățeanului tunisian.